కె.వాసు

కె.వాసుగా పిలువబడే కొల్లి శ్రీనివాసరావు (1951 జనవరి 7 - 2023 మే 26) దర్శక నిర్మాత. ఇతని తండ్రి దర్శకుడు కె.ప్రత్యగాత్మ. మరొక దర్శకుడు కె.హేమాంబరధరరావు ఇతని బాబాయి.

ఎన్నో విజయవంతమైన చిత్రాలకు దర్శకత్వం వహించిన ఆయన అయ్యప్పస్వామి మహత్యం, శ్రీ షిర్డీ సాయిబాబా మహత్యం వంటి సినిమాలు బాక్సాఫీస్‌ వద్ద సూపర్‌హిట్స్‌ అందుకున్నాయి. పైగా ఈ సినిమాల్లోని భక్తిపాటలు ఎప్పటికీ అజరామరం.

జీవిత విశేషాలు
ఇతడు 1951, జనవరి 7వ తేదీన హైదరాబాదులో కె.ప్రత్యగాత్మ, సత్యవతి దంపతులకు జన్మించాడు. ఇతని తల్లిదండ్రులిద్దరూ కమ్యూనిస్టు ఉద్యమ నేపథ్యం నుండి వచ్చినవారు. ఇతని మేనమామ చలసాని శ్రీనివాసరావు గొప్ప కమ్యూనిస్టువాది. అతడు పోలీసు ఎన్‌కౌంటర్‌లో మరణించిన సంవత్సరానికి ఇతడు జన్మించాడు. ఆయన జ్ఞాపకార్థం ఇతనికి శ్రీనివాసరావు అని నామకరణం చేశారు. ఇతని తాత కోటయ్య గుంటూరులో ఋషీకేశ్ ఆశ్రమాన్ని స్థాపించాడు. వాసు పదవ తరగతి వరకు మద్రాసులోని కేసరి హైస్కూలులో చదివాడు. తరువాత మెట్రిక్యులేషన్ కొరకు గుంటూరు, హైదరాబాదులలో చదివాడు. కానీ ఇతనికి చదువు అబ్బలేదు. ఇతని బాబాయి కె.హేమాంబరధరరావు ఇతనికి తన సినిమాలలో అప్రెంటీస్‌గా చేర్చుకున్నాడు. తరువాత ఛాయాగ్రాహకులు ఎం.జి.సింగ్, ఎం.సి.శేఖర్‌ల వద్ద రెండేళ్ళు కెమెరా అసిస్టెంట్‌గా, ఎడిటర్ బి.గోపాలరావు వద్ద కూర్పు అసిస్టెంట్‌గా ఒక సంవత్సరం పనిచేశాడు. తరువాత తన తండ్రి ప్రత్యగాత్మ వద్ద ఆదర్శకుటుంబం, మనసు మాంగల్యం, పల్లెటూరి బావ సినిమాలకు అసోసియేట్ డైరెక్టర్‌గా పనిచేశాడు. తరువాత ఆడపిల్లల తండ్రి సినిమాకు తొలిసారి 22యేళ్ల పిన్నవయసులో దర్శకత్వం వహించి స్వంతంగా నిర్మించాడు.

ఆయన 1982లో రత్నకుమారిని వివాహం చేసుకున్నాడు. వీరికి అన్నపూర్ణ, దీప్తి అనే ఇద్దరరు అమ్మాయిలు జన్మించారు.

సినిమారంగం
ఇతడు పనిచేసిన సినిమాల వివరాలు:
 సంవత్సరం  సినిమా పేరు  నిర్మాత  నటీనటులు  ఇతర వివరాలు 1974  ఆడపిల్లల తండ్రి  కె.వాసు  నాగభూషణం, కృష్ణంరాజు, భారతి  దర్శకత్వం, నిర్మాణం, రచన మూడురంగాలలో తొలి సినిమా తీసిన అతిపిన్నవయస్కుడిగా రికార్డు 1978  ప్రాణం ఖరీదు  క్రాంతికుమార్  చిరంజీవి, జయసుధ, చంద్రమోహన్, మాధవి, నూతన్ ప్రసాద్, రావు గోపాలరావు  చిరంజీవి, కోట శ్రీనివాసరావుల తొలి సినిమా 1979  ఏది పాపం? ఏది పుణ్యం?  కె.మహేంద్ర చంద్రమోహన్, మాధవి   1979  ఒక చల్లని రాత్రి  డి.రామానాయుడు  చంద్రమోహన్, మాధవి   1979  ముద్దూముచ్చట  గిరిబాబు  మురళీమోహన్, గీత,శ్రీధర్,శారద   1979  కోతల రాయుడు  తమ్మారెడ్డి భరద్వాజ  చిరంజీవి, మాధవి, గిరిబాబు, హేమసుందర్   1980  ఆరని మంటలు  కె.మహేంద్ర  చిరంజివి, కవిత, సుభాషిణి  1980  సరదా రాముడు  రియాజ్ భాషా  నందమూరి తారకరామారావు, జయసుధ, కాంతారావు   1980  గోపాలరావు గారి అమ్మాయి  కె.సి.శేఖర్‌బాబు  రావు గోపాలరావు, జయసుధ, చంద్రమోహన్  1981 దేవుడు మామయ్య  దేవినేని వెంకట్రామయ్య, బద్రీనాథ్  శోభన్ బాబు, వాణిశ్రీ, జగ్గయ్య   1981  పక్కింటి అమ్మాయి కె.సి.శేఖర్‌బాబు, ఎ.సారథి  చంద్రమోహన్, జయసుధ, ఎస్.పి.బాలసుబ్రహ్మణ్యం,చక్రవర్తి  ఎస్.పి.బాలసుబ్రహ్మణ్యం పూర్తి నిడివి గల పాత్రను పోషించిన తొలి సినిమా. 1982  కలహాల కాపురం వడ్డే రమేష్  చంద్రమోహన్, సరిత, రావు గోపాలరావు   1984  అల్లుళ్ళొస్తున్నారు కిలారి బాబూరావు  చిరంజీవి, చంద్రమోహన్, గీత, సులక్షణ, ప్రభాకర్ రెడ్డి  1984  కొత్త దంపతులు   నరేష్, పూర్ణిమ, శుభలేఖ సుధాకర్   1984  బాబులుగాడి దెబ్బ వడ్డే రమేష్  కృష్ణంరాజు, శ్రీదేవి, రాధిక  1985  అమెరికా అల్లుడు  రమేష్  సుమన్, భానుప్రియ, కాంతారావు  అమెరికాలో చిత్రీకరించబడిన తొలి తెలుగు సినిమా 1985  శ్రీ షిర్డీ సాయిబాబా మహాత్మ్యం  గోగినేని ప్రసాద్  విజయ చందర్, చంద్రమోహన్, అంజలీదేవి 1989  అయ్యప్పస్వామి మహాత్మ్యం  అంజనీకుమార్, కుమార్జీ  శరత్ బాబు, షణ్ముఖ శ్రీనివాస్, పండరీబాయి  1990  చిన్న కోడలు  జి.ఆదిశేషగిరిరావు, జి.హనుమంతరావు  సురేష్, వాణీ విశ్వనాథ్  1991  ఆడపిల్ల  చెరుకూరి సత్యనారాయణ  శరత్ బాబు, వాణీ విశ్వనాథ్, హరీష్  1991  పల్లెటూరి పెళ్ళాం  జి.ఆదిశేషగిరిరావు, జి.హనుమంతరావు  వాణీ విశ్వనాథ్ 1991  ప్రేమ చిత్రం పెళ్ళివిచిత్రం   నరేష్, ఏక్తా  1991  పిచ్చి పుల్లయ్య    1992  జోకర్ మామ సూపర్ అల్లుడు  కోట శ్రీనివాసరావు, బ్రహ్మానందం  1992  పుట్టినిల్లా మెట్టినిల్లా  భానుచందర్, మధుబాల 2004  ఇంట్లో శ్రీమతి వీధిలో కుమారి అల్లు అరవింద్ శ్రీకాంత్, ప్రభుదేవా,ఆర్తి చాబ్రియా, ఊర్వశి 2008  గజి బిజి  కె.వాసు వేణుమాధవ్,ఫర్జానా,కృష్ణ భగవాన్, బ్రహ్మానందం,జీవా, ఎం.ఎస్.నారాయణ

 మరణం 
అనారోగ్య సమస్యలతో ఇబ్బందిపడుతున్న 72 ఏళ్ల కె.వాసు హైదరాబాద్‌లోని ఓ ప్రైవేటు ఆస్పత్రిలో చికిత్స పొందుతూ 2023 మే 26న తుదిశ్వాస విడిచాడు.

మూలాలు

 సినీగోయర్స్ డాట్ కామ్‌ దర్శకుడు కె.వాసుతో చేసిన ఇంటర్వ్యూ

వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:1951 జననాలు
వర్గం:2023 మరణాలు
వర్గం:హైదరాబాదు జిల్లా సినిమా దర్శకులు
వర్గం:హైదరాబాదు జిల్లా సినిమా నిర్మాతలు
వర్గం:శోభన్ బాబు నటించిన సినిమాలు